Republika Bugarska je zemlja koja se proteže kroz nekoliko važnih oblasti (Balkan, oblast Crnog Mora, Podunavlje). Saobraćajna žila-kucavica zemlje je udolina reke Marice, koja se nastavlja ka zapadu u udolinu prestonice Sofije, a na istoku se otvara ka Istanbulu i Maloj Aziji. Glavno čvorište u zemlji je prestonica, Sofija.

Bugarska ima razvijen drumski, železnički, vazdušni i vodeni saobraćaj.

Železnički saobraćaj
--------------------

Ukupna dužina železničke mreže u Bugarskoj je 4.294 km (2005. godine). Ovo se odnosi na pruge standardne širine koloseka.

Jedini grad sa metro sistemom je Sofija (pogledati Sofijski metro).

**Železnička veza sa susednim zemljama**:

* Rumunija Rumunija - da
* Srbija Srbija - da
* Severna Makedonija Makedonija - ne, ali započeta izgradnja veze
* Grčka Grčka - da
* Turska Turska - da

Drumski saobraćaj
-----------------

Ukupna dužina puteva u republici Bugarskoj je 44.033 km, od čega je 99% asfaltirano. Dužina autoputeva trenutno iznosi svega 459 km, ali se u narednim godinama očekuje brza izgradnja novih deonica. Državni autoputevi nose dvoznačnu oznaku "A+broj".

**Bugarski izgrađeni i predviđeni autoputevi su delovi sledećih Evropskih koridora**:

* Trakijski autoput - deo evropskog koridora E80, granica sa Srbijom - Sofija - Plovdiv - Prvomaj - Stara Zagora - Burgas, ukupna dužina 443 km, izgrađen savremeni autoput u dužini od 280 km na trasi Sofija - Stara Zagora. Od Plovdiva se planira i novi autoput do granice sa Turskom u dužini od .
* Hemuski autoput - deo evropskih koridora E70 i E83, Sofija - Pleven - Šumen - Varna, ukupna dužina 433 km, izgrađen savremeni autoput u ukupnoj dužini od 129 km na dve deonice Sofija - Pleven i Šumen - Varna.
* Crnomorski autoput - deo evropskog koridora 8, Varna - Burgas, ukupna dužina 103 km, izgrađen savremeni autoput u ukupnoj dužini od 10 km pri ulazu u Varnu.
* Ljuljinski autoput - Sofija - Pernik udužini od 19 km, u izgradnji
* Strumski autoput - Sofija - Blagoevgrad - granica sa Grčkom, ukupna dužina 156 km, izgrađen savremeni autoput u ukupnoj dužini od 40 km oko grada Dupnica.

Vodeni saobraćaj
----------------

Bugarska je primorska i podunavska zemlja. Poznate morske luke su veliki primorski gradovi Burgas i Varna. I rečni saobraćaj je razvijen i međunarodnog je značaja. Jedini značajan plovni rečni pravac je pogranična reka Dunav, na kojoj se nalazi niz rečnih ruka: Vidin, Lom, Svištov, Ruse, Silistra. Reka Dunav je izvanredna veza zemlje sa oblašću srednje Evrope.

Gasovodi i naftovodi
--------------------

Gasovod: Dužina tokova je 2.505 km (2006. godine).

Naftovod: Dužina tokova je 339 km (2006. godine).

Vazdušni transport
------------------

Glavna zgrada aerodroma u Sofiji
U Bugraskoj postoji 218 zvanično upisanih letilišta (2007. godine), ali samo je 5 od njih uvršteno na listu međunarodnih aerodroma sa IATA kodom (IATA Airport Code):

* Aerodrom Sofija - SOF
* Aerodrom Burgas - BOJ
* Aerodrom Varna - VAR
* Aerodrom Plovdiv - PDV
* Aerodrom Gornja Orjahovica - GOZ

Najveći i najvažniji aerodrom u zemlji je Aerodrom Sofija. Aerodromi u Varni i Burgasu su posebno uposleni leti zbog turističke sezone. 

***Saobraćaj u Bugarskoj*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva